cyanic-selkie/wikianc huggingface dataset:
Holland
Vötn og lón
Óvenjulegt við vötn í Hollandi er að flest stærstu vötnin eru manngerð, þ.e. þau voru áður fyrr hluti af sjónum en síðan lokuð af. Önnur mynduðust vegna varnargarða. Af þeim sökum er erfitt að henda reiður á stærð vatna þar í landi. Ijsselmeer er hins vegar langstærsta vatn Hollands með ca. 1.100 km2 og er að flatarmáli stærra en öll önnur vötn Hollands til samans. Það er norðarlega í landinu og sker landið nærri því í tvennt. Ijsselmeer var áður fyrr fjörður og hét þá Zuidersee (Suðursjór). En 1932 var byrjað á að reisa varnargarð og hraðbraut við fjarðarmynnið og loka því af. Síðan þá er vatnsborð Ijsselmeer fyrir neðan sjávarmál og þarf að pumpa vatninu upp og út í sjó. Suðurhluti vatnsins hefur verið þurrkaður og þar hefur myndast heilt fylki, Flevoland. Helstu borgir við vatnið eru Amsterdam, Hoorn, Volendam, Enkhuizen, Lelystad og De Lemmer. Ijsselmeer er nefnt eftir ánni Ijssel sem rennur óbeint í það. Orðið –meer á hollensku merkir ekki sjór, heldur vatn. Önnur stór vötn í Hollandi eru Oosterschelde, Grevelingen og Haringvliet. Þau voru öll hluti af sjónum áður fyrr.
Eyjaklasar og eyjar
thumb|Kort af Vesturfrísnesku eyjunum. Litlu tölusettu eyjarnar eru óbyggðar smáeyjar Í Hollandi er einn eyjaklasi, Vesturfrísnesku eyjarnar. Þær eru í Vaðhafinu fyrir norðan meginlandið og eru framhald af Austurfrísnesku eyjunum sem tilheyra Þýskalandi. Stærst Vesturfrísnesku eyjanna er Texel. Hún var í upphafi tvær eyjar, en uxu saman 1835 eftir miklar þurrkunarframkvæmdir og gróðursetningu melgresis. Allar eru eyjarnar miklir bað- og ferðamannastaðir. Sumar þeirra eru friðaðar vegna fuglavarps og selaláturs. En stærsta eyja Hollands er Flevoland, sem varð til er suðurhluti Ijsselmeer var þurrkaður 1986. Áður fyrr voru margar stórar eyjar í óshólmum Rín, Maas og Schelde, en eftir að Deltaplan var hleypt af stokkunum 1953 voru varnargarðar lagðir á hinum ýmsum stöðum milli eyjanna, þannig að þær teljast ekki eyjar lengur. Stærstu eyjar Hollands:
Nýlendur
thumb|Willemstadt á Curacao er höfuðstaður Hollensku Antillaeyja Síðan 1598 hafa Hollendingar ávallt átt nýlendur. Fyrsta nýlendan var eyjan Máritíus í Indlandshafi en hún var yfirgefin 1710. Aðrar þekktar nýlendur í Asíu voru Hollensku Austur-Indíur (hlutu sjálfstæði 1949), Agra á Indlandi, Ceylon (var hertekin af Bretum 1796) og nokkrar fleiri. Í Afríku áttu Hollendingar meðal annars eyjuna Sao Tomé, Grænhöfða í Senegal og Höfðaland í Suður-Afríku. Í Ameríku áttu Hollendingar ýmsar eyjar, aðallega þó í Antillaeyjum, og Hollenska Guyana. Hið síðastnefnda hlaut sjálfstæði 1973 undir nafninu Súrínam. Í dag eru aðeins nokkrar eyjar í Antillaeyjum eftir í eigu Hollands.
Þjóðfáni og skjaldarmerki
Fáni Hollands er þrjár láréttar rendur: Rauð, hvít og blá. Þessi þrílita fáni notaði prinsinn Vilhjálmur frá Óraníu-Nassau í fyrsta sinn 1579 í bardaga gegn Spánverjum í frelsisstríði landsins. Upphaflega var ekki rautt, heldur appelsínugult í fánanum sem tákn Óraníuættarinnar, en skipt var á litum 1630. Fáninn kallast prinsenvlag (prinsaflaggið) og var formlega samþykktur af Vilhelmínu drottningu 1937. Skjaldarmerki Hollands er gullið ljón á bláum fleti. Tvö önnur gullin ljón eru sitthvoru megin við og efst er gullkóróna. Neðst er borði með áletruninni: Je Maintiendrai, sem merkir ég mun vara. Yfir þessu öllu er sveipaður konunglegur möttull og enn ein kórónan efst. Skjaldarmerkið var innleitt 1815 við stofnun konungsríkis Hollands og er samsett af merkjum Hollands og valdaættarinnar Óraníu-Nassau.
Head Above Water
Höfuð upp úr vatni (enska: Head Above Water) er bandarísk spennumynd frá árinu 1996 sem Jim Wilson leikstýrði. Cameron Diaz fer með aðalhlutverkið í myndinni sem hin unga og fjöruga Nathalie og Harvey Keitel og Billy Zane fara einnig með hlutverk í myndinni. Myndin er endurgerð af norsku myndinni Hodet over vannet eftir Nils Gaup frá 1993.
Holland
Stjórn
Í Hollandi er þingbundin konungsstjórn. Konungur/drottning landsins velur forsætisráðherran og aðra ráðherra í samráði við forystu stjórnmálaflokkanna. Venjulega er sá maður valinn sem er formaður stærsta stjórnmálaflokksins eftir almennar þingkosningar. Þingið samanstendur af tveimur deildum. Í efri deild eru fulltrúar fylkja, en í neðri deild eru frambjóðendur kosnir beint í almennum kosningum. Þingkosningar voru síðast haldnar árið 2021 og í þeim vann sitjandi forsætisráðherrann Mark Rutte endurkjör.
thumb|right|[[Mark Rutte hefur verið forsætisráðherra Hollands síðan 2010.]] Síðustu forsætisráðherrar (eftir stríð).
Konungar/drottningar Hollands frá stofnun konungsríkisins. Allir nema Emma eru af Óraníu-Nassau ættinni sem á uppruna sinn í Þýskalandi.
Her
Samkvæmt stjórnarskránni fer ríkistjórn landsins með yfirstjórn hersins. Hann skiptist í fjórar deildir: Landher, sjóher, flugher og þjóðarlögreglan. Allt í allt starfa um 44 þús manns sem hermenn í öllum þessum deildum. Í Hollandi var herskylda allt til 1996, en síðan þá hefur hernum verið breytt í atvinnuher. Verkefni hersins eru að verja móðurlandið og Hollensku Antilleyjar fyrir hugsanlegri árás óvina. Í samvinnu við NATÓ og Sameinuðu þjóðirnar starfar herinn einnig að alþjóðlegum verkefnum, og aðstoðar gjarnan við hamfarir. Útgjöld vegna hernaðar nema 1,4% af heildartekjum landsins.
Höfuðborg
thumb|[[Binnenhof í Hag er aðsetur hollenska þingsins]] Höfuðborg Hollands er Amsterdam, þrátt fyrir að ríkistjórnin sitji ekki þar, en samkvæmt stjórnarskrá landsins er Amsterdam höfuðborgin. Þar er aðsetur þjóðhöfðingjans og hefur verið síðan Hollandi var breytt í konungsríki 1815. Ríkisstjórnin situr í borginni Haag, sem er höfuðborg fylkisins Suður-Hollands. Þar er einnig Alþjóðadómstóllinn með aðsetur.
Fylki
Hollandi er skipt niður í tólf fylki (provincie). Það yngsta, Flevoland, var stofnað 1986 er suðurhluti IJsselmeer var þurrkaður upp og numinn. Fylki Hollands eftir stærð:
Gjaldmiðill
Gjaldmiðill Hollands er evran en hún var tekin upp þar í landi 2002. Áður notuðu Hollendingar gyllini (Gulden). Gyllinið var notað sem mynt í ýmsum löndum í Evrópu. Hollendingar byrjuðu að nota gyllini að einhverju leyti allt frá 1378 þegar Vilhjálmur V greifi af Hollandi og Sjálandi (Zeeland) lét þrykkja fyrstu slíku myntina. Opinberlega var gyllinið tekið í notkun 1601. Árið 1999 var evran fyrst notuð í uppgjöri fyrirtækja, en 1. janúar 2002 tók hún við sem gjaldmiðill landsins.
Íbúar
Íbúar Hollands eru tæplega 17 milljónir talsins og búa flestir í stórborgunum í vesturhluta landsins. Holland er meðal þéttbýlustu landa heims, en þar búa að jafnaði 397 íbúar á km. Rétt tæp 20% landsmanna eru af erlendum uppruna, flestir frá Indónesíu, eða tæp 390 þús manns en rétt á eftir koma Þjóðverjar (380 þús manns).
Cerastium flavescens
Cerastium flavescens er jurt af hjartagrasaætt.
Fort Worth
thumb|right|250px|Fort Worth. Fort Worth er fimmta stærsta borgin í Texas og átjánda stærsta borg Bandaríkjanna. Íbúar borgarinnar eru um 895 þúsund (2018) en borgin er hluti af stórborgarsvæði Dallas-Fort Worth-Arlington, sem er fjórða stærsta stórborgarsvæði Bandaríkjanna.
Holland
Trú
Trú manna í Hollandi er ákaflega misjöfn, meira en gengur og gerist í Vestur-Evrópu. 55.1% landsmanna kenna sig ekki við nein trúarbrögð, hvorki kristin né önnur en það er eitt stærsta hlutfall á vesturlöndum. 23,7% eru kaþólskir og 10.2% mótmælendur (flestir eru Kalvínstrúar), og 5.8% múslimar. Flestir kaþólikkar búa í suðurhluta landsins (Limburg og Brabant).
Vísindi og listir
thumb|left|Málverkið Næturvaktin eftir Rembrandt (1642) Á gullaldarárum Hollands komu fram margir frægir lista- og vísindamenn. Meðal þekktustu málara er án efa Rembrandt, en verk hans þykja dýrgripir í dag. Af öðrum þekktum málurum má nefna Hieronymus Bosch, Jan Vermeer, Frans Hals, Jan Steen og Vincent van Gogh. Skáldskapur hefur staðið svolítið í skugga myndlistarinnar. Þó eru Joost van den Vondel, Pieter Cornelszoon Hooft, Harry Mulisch og Gerard Reve þekkt nöfn þar í landi. Meðal þekkstustu vísindamanna Hollendinga má nefna Erasmus frá Rotterdam, húmanisti, heimspekingur og guðfræðingur, Christiaan Huygens, stærðfræðingur og eðlisfræðingur, og Antoni van Leeuwenhoek, sem smíðaði fyrstu smásjána.
Íþróttir
thumb|Skautahlaup hefur verið ein vinsælasta íþrótt Hollendinga Hollendingar hafa á afburða íþróttamönnum og konum að skipa. Þjóðaríþrótt Hollendinga áður fyrr var skautahlaup, en það er enn ein vinsælasta íþrótt almennings. Fólk notaði frosin síki til að fara á skauta. Hollensk knattspyrna er á heimsklassa. Karlalandsliðið hefur þrisvar leikið til úrslita á HM, en ávallt tapað, síðast fyrir Spáni 2010. Meðal þekktustu knattpyrnumanna má nefna Johan Cruijff og Marco van Basten. Hollenskir þjálfarar eru eftirsóttir víða um heim. Holland og Belgía héldu í sameiningu EM í knattspyrnu árið 2000. 1928 voru sumarólympíuleikarnir haldnir í Amsterdam. Amsterdam og Rotterdam eru að sækja um að fá að halda þá að nýju fyrir árið 2028. Ólympíuleikar þroskaheftra voru haldnir í Arnhem 1980.
Matargerð
thumb|Ostasala í borginni Gouda Hollensk matargerð er ekki eins þekkt og í ýmsum öðrum evrópskum löndum. Þó er Holland þekkt ostaland. Helstu ostar þar eru Edammer (frá borginni Edam), Goudse kaas (frá Gouda), Leerdammer (frá Leerdam), Delft (frá Delft) og ýmsa fleiri. Ostamarkaðurinn í Gouda er heimsfrægur, en þar eru ostauppboð haldin undir berum himni.
Brúnblístra
Brúnblístra (fræðiheiti: Dendrocygna arborea) er tegund blísturgæsa.
Þýskt mark
Þýskt mark (þýska: Deutsche Mark) var gjaldmiðill notaður í Þýskalandi áður en evran var tekin upp árið 2002. Eitt mark skiptist í 100 pfennig. Við upptöku evrunnar var gengið fest í 1 EUR = 1,95583 DEM.
Blaðsíðutal Stephanusar
Blaðsíðutal Stephanusar er staðlað blaðsíðutal ritverka Platons sem á rætur sínar að rekja til útgáfu Henricusar Stephanusar (Henri Estienne) frá árinu 1578 og er haft á spássíunni í öllum nútíma útgáfum og þýðingum á verkum Platons.
Útgáfa Stephanusar var í þremur bindum og hafði grískan texta ásamt latneskri þýðingu í dálki við hliðina á gríska textanum. Hverri síðu útgáfunnar var skipt í fimm hluta sem eru auðkenndir með bókstöfunum a, b, c, d og e, þannig að hluti a var efstur á síðunni o.s.frv.
Venjan er að vísa til staða í ritum Platons með þessu kerfi. Til dæmis vísar Samdrykkjan 172a til upphafs Samdrykkjunnar eftir Platon sem er efst á bls. 172 í útgáfu Stephanusar. Þar sem útgáfa Stephanusar er í þremur bindum hafa fleiri en ein samræða sama blaðsíðutalið en ekkert verk er í fleiri en einu bindi í útgáfu Stephanusar og því kemur sama blaðsíðutalið aldrei fyrir oftar en einu sinni innan sama verksins.
Bekker tölur eru sams konar kerfi sem notað er til að vísa til staða í verkum Aristótelesar.
Andrea Bocelli
thumb|right|225px|Andrea Bocelli. Andrea Bocelli (fæddur 22. september 1958 í Lajatico í Toskana) er ítalskur lýrískur tenór og poppsöngvari. Bocelli fæddist með gláku og hlutasjón en þegar hann var tólf ára missti hann sjónina eftir slys sem átti sér stað þegar hann var að spila fótbolta.
Bocelli hélt tónleika í maí 2022 í Kórnum í Kópavogi.
Hlöðskviða
Hlöðskviða er stundum talin eitt af Eddukvæðum en hún er varðveitt í bútum í Hervarar sögu og Heiðreks og mun þar vera um að ræða brot af lengra kvæði. Hlöðskviða segir frá styrjöld Gota og Húna. Fyrsta erindið telur upp konunga þjóðflokkanna og er Húnakonungur þar nefndur Humli.
Heiðrekur Gotakonungur átti tvo syni, Angantý, sem var skilgetinn og erfði ríkið og Hlöð, sem hann hafði átt með dóttur Humla Húnakonungs og hafði alist upp í ríki Húna. Hlöður krafðist þess að fá hálft ríkið í arf eftir föður þeirra en Angantýr neitaði en bauð honum þriðjung. Hlöður móðgaðist og varð það tilefni styrjaldarinnar.
Hervör systir Angantýs konungs og hálfsystir Hlöðs stýrði landvörnum Gota og féll hún í fyrstu orrustunni, skammt frá skóginum Myrkviði. Angantýr kom þá með her sinn gegn liði Húna, sem þeir Hlöður og Humli konungur stýrðu, og voru hún í fyrstu tvöfalt fleiri en stöðugt bættist í lið Gota og eftir átta daga orrustu brast flótti í lið Húna, en þá voru bæði Hlöður og Humli fallnir. Þá kvað Angantýr, þegar hann fann Hlöð bróður sinn dauðan:
Nel Noddings
350px|thumbnail Nel Noddings (fædd 1929) er bandarískur femínisti, heimspekingur og menntunarfræðingur. Hún starfaði sem stærðfræðikennari í grunn- og framhaldsskólum 1949-1972. Hún lauk doktorsprófi árið 1975 og er prófessor við Stanford-háskóla í menntaheimspeki. Hún er þekktust fyrir hugmyndir og rannsóknir varðandi umhyggju sem ganga út á að umhyggja sé grundvallarforsenda mannlífsins og allir óski að um þá sé hugsað af alúð og nærgætni. Noddings greinir umhyggjusiðferði og fjallar um hlutverki þess í skólum samtímans í mörgum verkum sínum. Hún fjallar um umhyggju út frá sammannlegri reynslu af því að þiggja og veita umhyggju og greinir milli þess að bera umhyggju fyrir einhverju og veita umhyggju. Noddings telur umhyggju í skóla forsendu þess að menntun eigi sér stað.
Hugtakið umhyggjusiðferði er upphaflega frá Carol Gilligan en Noddings þróar það hugtak áfram og tengir við kennslu. Noddings greinir á milli náttúrulegrar umhyggju sem fólk sýnir sínum nánustu og siðferðilegrar umhyggju sem kennarar og annað fagfólk sýnir í starfi og lýsir henni sem ákveðinni stöðu, stöðu kennara sem er fólgin í tengslum við nemendur en ekki kennslu. Hún telur að tengja eigi menntun og siðvit saman og vinna með námsgreinar með hliðsjón af því.
Eðlishvöt
Eðlishvöt (frumhvöt eða eðlisávísun og áður fyrr nefnd náttúruhvöt) er arfgeng tegundarbundin tilhneiging lífveru til (sérstakra) athafna. Eðlishvöt er því það háttalag lífveru sem virðist koma fram svo að segja af sjálfsdáðum og þarf lítillar eða engrar æfingar við. Þar sem ekki þarf til dæmis að kenna köttum að veiða mýs er það eðlishvötin sem fær hann til þess. Eðlishvötin er þó orðið að nokkuð úreltu hugtaki meðal vísindamanna.
Kaliforníuflói
thumb|right|Kort sem sýnir Kaliforníuflóa Kaliforníuflói er langur og mjór flói í Kyrrahafi á milli Baja California-skaga og meginlands Mexíkó. Flóinn er 1.126 km langur og 48-241 km breiður. Mexíkósku fylkin Baja California, Baja California Sur, Sonora og Sinaloa eiga strönd að flóanum.
Flóinn er á Heimsminjaskrá UNESCO.
Spænskur peseti
Spænskur peseti (spænska: peseta española) var gjaldmiðill notaður á Spáni áður en evran var tekin upp árið 2002. Við upptöku evrunnar var gengið fest í 1 EUR = 166,386 ESP.
Sniglar
Sniglar eru með skráptungu, sem er tennt hornkennd tunga sem þeir nota til að skrapa fæðu og rífa hana, til dæmis lauf eða plöntur.
Múrmansk-fylki
thumb|300px|Múrmanskfylki innan Rússlands
Veðurmet á Íslandi
Þetta er listi yfir veðurmet á Íslandi.
Múrmansk-fylki
Múrmanskfylki (rússneska: Му́рманская о́бласть) er fylki (oblast) í Rússlandi. Höfuðstaður fylkisins er Múrmansk. Íbúafjöldi var 795,409 árið 2010.
Veðurmet á Íslandi
Alls hefur hiti yfir 30°C mælst 6 sinnum á Íslandi. Hæst fór hann í 36,0°C á Teigarhorni 24. september 1940 en það telst ekki met vegna þess að hitinn virtist rjúka upp þótt svalt væri bæði um morguninn og á öðrum tímum þegar veður var skráð.
Jósefos Flavíos
Jósefos Flavíos, oft nefndur Jósefos sagnaritari, (37 – um 100) var Gyðingur frá Galíleu og þekktur sem helsti sagnfræðingur Gyðinga á fornöld. Hann tók beinan þátt í uppreisn Gyðinga 64 – 70 og var viðstaddur eyðileggingu Jerúsalem og musterisins.
Læragjá
Læragjá var nafn sem var notað um breiðasta og dýpsta hluta lækjarins í Nauthólsvík þar sem fólk baðaði sig, sérstaklega eftir að skemmtistöðum var lokað. Margir böðuðu sig þar naktir og fékk staðurinn nafn af því. Vatnið var yfirfallsvatn úr heitavatnstönkunum uppi á Öskjuhlíð og var affall sem seytlaði í lækinn úr framræsluskurði með hlíðinni. Þar sem menn böðuðu sig var hlaðið dálítið baðsvæði með höggnu grjóti. Löngum fór orð af gjálífi í læknum, og auk þess voru drukknir menn oft nærri drukknaðir í honum, og sökum þessa beindi borgarstjórn því til hitaveitustjóra hvort framkvæmanlegt væri að loka fyrir rennsli í lækinn að næturlagi. Hætt var að láta heitt vatn renna að næturlagi í Læragjá um 1980. Um líkt leyti komu upp hugmyndir um að breyta svæðinu þar í kring í hitabelti undir þaki. Af því varð þó aldrei.
Jósefos Flavíos
Ævisaga
Jósefos var af góðum ættum presta og jafnvel æðstupresta. Í ævisögu sinni rekur hann ættir til Hasmónea, oftar þekktir sem Makkabear, en þeir stofnuðu sjálfstætt ríki í Palestínu á annarri öld fyrir okkar tímatal.
Læragjá
Lækurinn gekk einnig undir ýmsum öðrum heitum, svo sem: Volga, Beruvík, Læralind, Dóná og Rasslind, en var oftast nefndur Læragjá.
Í kvikmyndum
Lærugjá kemur við sögu í kvikmyndinni Löggulíf þar sem Þór og Daníel rekast á útlending sem stóð nakinn í læknum og hafði týnt fötunum sínum.
Jósefos Flavíos
Ævisaga
Í upphafi stríðsins var hann tekinn til fanga af rómverska hershöfðingjanum Vespasíanusi sem sendur hafði verið af Neró keisara að berja niður uppreisnina. Hann lýsir því sjálfur í ævisögu sinni hvernig hann stjórnaði aðgerðum í Galíleu gegn Rómverjum en sveik félaga sína og gaf sig á vald Vespasíanusar hershöfðingja um leið og Rómverjar birtust. Þar sem hann var af góðum ættum og háttsettur meðal andstæðinganna hefur hann fengið sæmilega góða umönnun. Hann segist hafa spáð fyrir um það við Vespasíanus að hann yrði næsti keisari enda ættu messíasarspádómar Biblíunnar við hann. Þetta þótti með ólíkindum enda ekkert brottfararsnið á Neró keisara auk þess sem Vespasíanus var ekki af júlíönsku ættinni sem allir keisarar höfðu tilheyrt.
Stuttu seinna framdi Neró sjálfsmorð og Vespasíanus lagði af stað til Rómar að heimta keisaratignina en Títus sonur hans tók við stjórn hersins. Samkvæmt Jósefosi voru þeir feðgar svo ánægðir með að spádómurinn hafði ræst að þeir ættleiddu hann inn í ætt sína, flavíönsku ættina, og nefnist hann Jósefos Flavíos (réttara Títus Flavíus Jósefus) eftir það. Vespasíanus varð keisari árið 69 og ríkti í tíu ár en Títus tók síðan við af honum og ríkti í tvö ár.
Bækur Jósefusar
Bókin um Gyðingastríðin eru skrifuð að beiðni þeirra feðga Vespasíanusar og Títusar og kom væntanlega út stuttu eftir að stríðinu lauk endanlega árið 73. Hún er skrifuð á arameísku, móðurmál Jósefosar, en seinna þýddi hann hana á grísku með aðstoð annarra. Aðeins eru til grískar útgáfur af ritinu. Tuttugu árum seinna skrifaði hann helsta rit sitt, Sögu Gyðinga en þá var Dómitíanus orðinn keisari, bróðir Títusar.
Árið 97 skrifaði hann rit þar sem hann svarar gagnrýni á söguriti sínu. Grikkinn Apíon dró í efa að fornsögur af Gyðingum gætu verið sannar og benti meðal annars á að Heródótos sagnfræðingur sem skrifaði um þjóðir heims á fimmtu öld f.o.t. minnist ekkert á Gyðinga.
Árið 99 skrifaði hann ævisögu sína. Þá er flavíanska ættin fallin frá völdum fyrir nokkru og Trajanus orðinn keisari.
Adelges pectinatae
Adelges pectinatae er skordýr í ættinni Adelgidae sem var lýst af Cholodkovsky 1888. Í sænska gagnagrunninum Dyntaxa er hún undir nafninu Aphrastasia pectinatae, en samkvæmt Catalogue of Life er tegundin í ættkvíslinni Adelges. Tegundin kemur fyrir í Svíþjóð.
Undirtegundir
Tegundin skiftist í eftirfarandi undirtegundir:
Ellen Pompeo
Ellen Kathleen Pompeo (fædd 10. nóvember 1969) er bandarísk leikkona, þekktust fyrir tiltilhlutverkið Meredith Grey í læknadramanu Grey's Anatomy á ABC.
Kunishige Kamamoto
Kunishige Kamamoto (fæddur 15. apríl 1944) er japanskur fyrrverandi knattspyrnumaður. Hann spilaði 76 leiki og skoraði 75 mörk með landsliðinu.
Geislaskammtur
Geislaskammtur er mælikvarði á þá orku sem gleypist í tilteknum massa vegna jónandi geislunar. SI-mælieining er grei, táknuð með Gy. (Eldri mælieining er rad, þar sem 1 rad = 0,01 Gy.) Raffræðilegur geislaskammtur, mældur í einingunni röntgen og táknuð með R, er sá geislaskammtur af röntgen- eða gammageislum sem myndar einingarskammt af já- og neikvæðum jónum í hverju kílógrammi af lofti. (1 R = 2,58 . 10-4 C/kg.) Mælieininingin röntgen er ekki SI-eining. Við geislameðferð er oftast gefinn ákveðinn, lágur geislaskammtur á kjörmeðferðarsvæði í 4 til 6 vikur. Öfugt við geislaskammt tekur geislaálag tillit til líffræðilegra áhrifa geislunar.
Reykjahlíð (Mývatnssveit)
thumb|right|Mývatn, Hlíðarfjall og nágrenni. Reykjahlíð er landmikil bújörð og kirkjustaður í Mývatnssveit.
Jörðin teygir sig frá bökkum Mývatns í vestri, austur til Jökulsár á Fjöllum. Norður að Dettifossi og að fjallinu Eilífi, þar sem sveitarfélagið Norðurþing tekur við. Vestur fyrir og norður fyrir Gæsafjöll þar sem jörðin Þeistareykir tekur við. Suðurmörk jarðarinnar eru í Ódáðahrauni.
Bæjarstæðið er á bökkum Mývatns, en í nágrenninu hefur, eftir stofnun Kísiliðjunnar, sem nú er horfin, vaxið upp Þorp þar sem bjuggu 210 manns árið 2019. Á staðnum eru hótel og flugvöllur. Reykjahlíð tilheyrir Skútustaðahreppi og er skrifstofa sveitarfélagsins staðsett í þorpinu. Íþróttafélagið Mývetningur er starfrækt þar.
Á jörðinni finnst mikill jarðhiti og rekur Landsvirkjun gufuaflsvirkjanir í Bjarnarflagi og við Kröflu. Við Jarðbaðshóla í Bjarnarflagi eru Jarðböðin við Mývatn. Fjölsótt hverasvæði, sem kallast Hverarönd, er rétt austan við Námafjall og Námaskarð.
Guðmundur Rúnar Árnason
Guðmundur Rúnar Árnason er íslenskur stjórnmálamaður og var meðal annars bæjarstjóri í Hafnarfirði. Hann sat í bæjarstjórn Hafnarfjarðar frá árinu 2002 til 2010 og var varabæjarfulltrúi næsta kjörtímabil á undan. Á þessum tíma hefur hann meðal annars átt sæti í bæjarráði og verið þar formaður. Hann hefur jafnframt verið formaður Fjölskylduráðs og forseti bæjarstjórnar. Guðmundur var bæjarstjóri í Hafnarfirði og oddviti Samfylkingarinnar frá árinu 2010 til 2012.
Suður-Ameríkukeppni karla í knattspyrnu
thumb|230px| thumb| thumb| Suður-Ameríkukeppni karla í knattspyrnu eða Copa América er keppni milli landsliða Suður-Ameríku og elsta milliríkjakeppni í knattspyrnu í heiminum. Fyrsta mótið var haldin árið 1916 og fór það fram nær árlega framan af. Skipulagið hefur tekið sífelldum breytingum alla tíð, þar sem keppnir hafa fallið niður eða þær verið haldnar með óreglulegu millibili. Oftast hefur mótið verið bundið við eitt gestgjafaland en á öðrum tímum hafa þátttökulið keppt heima og heiman. Frá og með keppninni 2020 er áformað að keppt verði á fjögurra ára fresti. Í seinni tíð hefur gestaliðum frá öðrum heimsálfum verið boðið til þátttöku til að ná tólf keppnisþjóðum.
Argentína er ríkjandi meistari og hefur unnið oftast allra liða, 15 sinnum ásamt Úrúgvæ.
Upphafsskeiðið, 1916-1929
thumb|right|Sigurlið Úrúgvæ í fyrstu keppninni. Saga Suður-Ameríkukeppni karla í knattspyrnu er flókin og er um margt túlkunum háð. Sumar keppnirnar voru ekki taldar opinberar Suður-Ameríkukeppnir á sínum tíma en voru síðar skilgreindar sem fullgild mót. Argentínumenn efndu til knattspyrnumóts árið 1910 til að fagna afmæli stórviðburða í sjálfstæðissögu sinni. Úrúgvæ og Síle mættu til leiks. Ekki er hefð fyrir að telja þetta mót til sögu Suður-Ameríkukeppninnar, en með því var fræjum hugmyndarinnar sáð.
thumb|left|Fyrsti meistaratitill Brasilíu, á heimavelli 1919. Aftur voru það Argentínumenn sem buðu til knattspyrnukeppni árið 1916, að þessu sinni til að fagna hundrað ára sjálfstæðisafmæli sínu. Utanríkisráðuneyti Argentínu gaf verðlaunagrip til keppninnar, Ameríkubikarinn eða Copa América. Hefur verið keppt um þann grip til þessa dags og árið 1975 var nafni keppninnar breytt úr Campeonato Sudamericano de Fútbol í Copa América. Fjögur lið mættu til leiks í Buenos Aires. Sömu þrjú og keppt höfðu sex árum fyrr og Brasilía að auki. Úrúgvæ tryggði sér sigurinn með markalausu jafntefli gegn heimamönnum í lokaleik.
Sömu fjögur liðin mættu til leiks næstu þrjú skiptin sem keppnin var haldin. Perú, Bólivía og Paragvæ bættust öll í hóp þátttökulanda fram til ársins 1929, en þar sem alltaf drógu einhver lið sig úr keppni voru þátttökulöndin á þessu tímabili alltaf á bilinu þrjú til fimm. Úrúgvæ var langsigursælast á þessum árum og hampaði bikarnum í sex skipti af tólf. Argentína vann fjórum sinnum og Brasilá tvisvar. Heimavöllurinn var afar drjúgur á þessu upphafsskeiði, en átta sinnum urðu gestgjafarnir meistarar.
Argentínska tímabilið, 1935-1949
thumb|right|Argentínumaðurinn Rinaldo Martino borinn á gullstól eftir að hafa skorað sigurmarkið 1945. Fyrsta heimsmeistarakeppnin í knattspyrnu var haldin í Úrúgvæ árið 1930 og skapaði úlfúð milli knattspyrnusambanda Argentínu og Úrúgvæ. Afleiðingin varð sú að ekki varð sátt um að halda Suður-Ameríkukeppnina næstu árin. Árið 1935 var þó efnt til keppni í Perú sem þjóna skyldi sem forkeppni fyrir Ólympíuleikana í Berlín árið eftir. Úrúgvæ fór með sigur af hólmi. Ekki var keppt um Copa América-verðlaunagripinn, en mótið varð síðar skilgreint sem fullgild Suður-Ameríkukeppni.
Ringulreið, 1953-1967
thumb|left|„Carasucias“ eða „óhreinu andlitin“ var viðurnefni argentínska meistaraliðsins í keppninni 1957. Fjögur ár liðu frá keppninni í Brasilíu árið 1949 þar til þráðurinn var tekinn upp að nýju árið 1953. Þá var keppt í Perú og tókst nýrri þjóð, Paragvæ, að fá nafn sitt á verðlaunagripinn. Paragvæ náði að bæta fyrir hrakfarirnar fjórum árum fyrr með því að sigra Brasilíu í úrslitaleiknum. Á þessum árum var að jafnaði keppt í einum riðli með einfaldri umferð, en gripið var til úrslitaleiks þegar tvö lið urðu jöfn efst að stigum. Raunar hafði Paragvæ endað eitt á toppnum en jafnteflisleikur liðsins gegn Perú var dæmdur þeim tapaður eftir að í ljós kom að Paragvæ hafði gert einni skiptingu of mikið.
Bólivía varð sjötta sigurlandið á heimavelli árið 1963. Ákvörðunin um að halda keppnina í þunna loftinu í La Paz olli því að Úrúgvæ kaus að sniðganga keppnina. Slíkar sniðgöngur voru sem fyrr daglegt brauð og mjög misjafnt var hversu alvarlega einstök lönd tóku mótið. Dæmi um það var árið 1959 þegar ákveðið var að halda tvær keppnir, aðra í Argentínu í mars en hina í Ekvador í desember. Sumar þjóðir ákváðu að taka bara þátt í annarri keppninni og Brasilía sendi héraðslið til keppni í Ekvador. Auk Paragvæ og Bólivíu skiptu Argentína og Úrúgvæ með sér öllum meistaratitlum tímabilsins, þremur hvort um sig. Almennt séð galt Suður-Ameríkukeppni þessara ára fyrir vinsældir félagsliðakeppninnar Copa Libertadores sem hóf göngu sína 1959.
Á faraldsfæti, 1975-1983
Efti átta ára hlé, það lengsta í sögu mótsins, var Suður-Ameríkukeppnin endurvakin árið 1975 undir nýju nafni: Copa América. Nýtt keppnisfyrirkomulag var tekið upp, þar sem horfið var frá því að halda mótið í einu landi. Þess í stað var riðlakeppni þar sem liðin kepptu heima og heiman. Þá tóku við undanúrslit með tveimur viðureignum og það sama gilti í úrslitunum. Ef hvort liðið ynni sinn leikinn yrði oddaleikur á hlutlausum velli. Grípa þurfti til oddaleiks árin 1975 og 1979, þar sem Perú og Paragvæ hrepptu bæði sinn annan titil. Úrúgvæ varð loks meistari árið 1983 í tólfta sinn eftir tvo leiki gegn Brasilíu. Reynslan af þessum þremur keppnum þótti ekki góð og var því ákveðið að breyta fyrirkomulaginu á ný frá og með árinu 1987, með einum gestgjafa og keppni á tveggja ára fresti.
Fyrsta hringekjan, 1987-2007
thumb|right|Venesúela hélt Copa América í fyrsta sinn árið 2007. Landið hefur minnstu fótboltahefðina í álfunni og aldrei komist á verðlaunapall.Knattpspyrnusamband Suður-Ameríku tók þá ákvörðun árið 1984 að eftirleiðis skyldi Copa América fara fram í einu landi og færast á milli aðildarlandanna tíu í stafrófsröð. Það kom því í hlut nýkrýndra heimsmeistara Argentínumanna að halda keppnina árið 1987. Argentínumönnum mistókst að vinna á heimavelli og máttu sjá eftir sigrinum til granna sinna frá Úrúgvæ. Tveimur árum síðar urðu Brasilíumenn hins vegar ekki á nein mistök á heimavelli og unnu sinn fyrsta sigur í fjörutíu ár. Það ár var ekki um eiginlegan úrslitaleik að ræða heldur kepptu fjögur lið saman í úrslitariðli. Sama fyrirkomulag var viðhaft í Síle árið 1991, þar sem Argentína fór með sigur af hólmi eftir langa bið.
Aftur urðu Argentínumenn meistarar í Ekvador sumarið 1993. Þá var keppnisfyrirkomulaginu breytt enn á ný og liðum fjölgað. Bandaríkjunum og Mexíkó var boðin þátttaka sem gestaliðum og tóku fjórðungsúrslit við að riðlakeppni með þremur fjögurra liða riðlum. Úrúgvæjar urðu meistarar á heimavelli árið 1995 eftir sigur á Brasilíu í vítakeppni. Var það í fyrsta sinn sem grípa þurfti til þess ráðs í úrslitaleik í sögu keppninnar.
Brasilíumenn unnu sinn fimmta og sjötta titil árin 1997 og 1999. Í seinna skiptið var Japan á meðal þátttökulanda, fyrst liða utan Norður- og Suður-Ameríku. Yfirburðir Brasilíumanna voru miklir á þessum árum, en liðið vann aftur tvisvar í röð árin 2004 og 2007. Í millitíðinni fögnuðu Kólumbíumenn sínum fyrsta og eina meistaratitli á heimavelli árið 2001. Brasilía vann því alls fimm sinnum í þessari fyrstu tíu landa hringekju Copa América.
Nútíminn, 2009-
Reglan um hvernig skipta skyldi gestgjafahlutverkinu reyndist ekki lifa langt inn í næsta hring. Argentínumenn héldu að sönnu keppnina 2011, þar sem Úrúgvæ stóð uppi sem sigurvegari. Fjögur ár voru liðin frá síðustu keppni og var ákveðið að miða eftirleiðis við það árabil. Brasilíumenn hefðu að öllu eðlilegu átt að halda keppnina 2015, en vegna Ólympíuleikanna 2016 varð úr að Brasilíumenn skiptu við Síle sem átti að hýsa mótið árið 2019. Síle varð í fyrsta sinn Suður-Ameríkumeistari á heimavelli eftir að hafa lagt Argentínumenn í vítaspyrnukeppni. Ekvador og Venesúela eru því einu föstu þátttökulöndin sem aldrei hafa orðið meistarar.
Hugmyndin um að halda sérstakt hátíðarmót í tengslum við 100 ára afmæli Suður-Ameríkukeppninnar var kynnt árið 2012. Snemma varð ljóst að hugur forsvarsmanna knattspyrnusambandsins stóð til þess að halda mótið í Bandaríkjunum, í von um miklar tekjur af sjónvarps- og auglýsingasamningum. Þessi ráðstöfun vakti hörð viðbrögð margra. Áhersla var lögð á að ekki væri um eiginlega Copa América-keppni að ræða, en þegar á hólminn var komið litu flestir svo á að mótið hefði fullgilda stöðu. Sílemenn vörðu titilinn, aftur eftir sigur á Argentínu í vítakeppni í úrslitum. Sú niðurstaða varð þungbær fyrir argentínska fyrirliðann Lionel Messi sem lýsti því yfir eftir tapið að hann væri hættur með landsliðinu. Þær yfirlýsingar voru síðar dregnar til baka. 2019 fór mótið loks fram í Brasilíu. Heimamenn höfðu talsverða yfirburði og fengu aðeins á sig eitt mark í allri keppninni, í 3:1 sigri á Perú í úrslitum.
Flestir bestu leikmenn Suður-Ameríku leika með evrópskum félagsliðum og hefur talsvert borið á andstöðu þeirra liða við að sjá á eftir leikmönnum sínum til keppni á Copa América. Til að draga úr þeirri togstreitu var sú ákvörðun tekin veturinn 2017-18 að færa keppnina til þannig að frá og með árinu 2020 væri hún haldin sömu sumur og EM í knattspyrnu. Til stóð að þessi keppnin yrði haldin sameiginlega í Argentínu og Kólumbíu. Vegna Covid-19 faraldursins og ótryggs pólitísks ástands var mótið 2021 flutt til Brasilíu á síðustu stundu. Brasilía mætti Argentínu í úrslitum og vann Argentína sinn fyrsta titil í langan tíma.
Á ársbyrjun 2023 var tilkynnt að næsta keppni yrði haldin í Bandaríkjunum sumarið 2024 með sextán keppnisliðum, tíu frá Suður-Ameríku og sex frá Norður- og Mið-Ameríku.
RCA Records
RCA Records er bandarískt hljómplötufyrirtæki í eigu Sony Music Entertainment. Það er eitt af aðal fjóru félögunum undir Sony Music, ásamt fyrrum samkeppnisaðila, Columbia Records. Hin tvö eru Arista Records og Epic Records. Félagið hefur gefið út tónlist af ýmsum toga, þar með talið popp, klassísk, rokk, hipphopp, raf, R&B, blús, djass og kántrí. RCA Records var stofnað árið 1900 sem gerir það að næst elsta plötufyrirtækinu í sögu Bandaríkjanna, á eftir Columbia sem var stofnað árið 1889. Það var síðan keypt af Radio Corporation of America (RCA) árið 1929 sem það dregur nafnið sitt frá. Nokkrir þekktir listamenn sem hafa starfað hjá félaginu eru m.a. Elvis Presley, David Bowie, The Kinks, Nina Simone, Diana Ross, Harry Belafonte, ABBA og Sam Cooke.
Pinus caribaea
Karíbafura, Pinus caribaea, er furutegund ættuð frá Mið-Ameríku, Kúbu, Bahamaeyjum, Turks- og Caicoseyjum. Hún vex í hitabeltis og heittempruðum skógum, sem eru bæði láglendis grassléttum og fjallaskógum. Villieldur er stór þáttur í takmörkun útbreiðslu tegundarinnar, en hún hefur yfir í samkeppni við tegundir af dulfrævingaætt. Á svæðum án villielda ná hitabeltisskógar að myndast.
Hún hefur verið ræktuð víða utan útbreiðslusvæðis síns, og hefur hún villst út í Jamaica, Kólumbíu, Suður Afríku, Sri Lanka, Fiji og Kína.
Afbrigði
Tegundin hefur þrjú viðurkennd afbrigði:
Verndun
Samkvæmt IUCN, er tegundin sjálf ekki talin í hættu, en tvær af þremur undirtegundum taldar í hættu (var. caribaea) eða viðkvæm (var. bahamensis).
Japanshaf
thumb|right|Kort af Japanshafi Japanshaf eða Austurhaf er hafsvæði í Kyrrahafi milli Japans, Sakalín og meginlands Asíu. Vegna þess að eyjarnar skilja þetta svæði frá Kyrrahafi eru þar lítil sjávarföll og lægra saltinnihald en í meginhafinu. Lönd sem eiga strönd að hafinu eru Japan, Rússland, Norður-Kórea og Suður-Kórea.
Cliff Burton
thumb|Minnisvarði um Burton nálægt Ljungby, Svíþjóð. Clifford Lee "Cliff" Burton (fæddur 10. febrúar 1962 í Castro Valley, Kaliforníu, látinn 27. september, 1986) var bandarískur tónlistarmaður og bassaleikari. Hann lék á bassa með hljómsveitinni Metallica frá 1982 til 1986 en á tónleikaferðalagi í Svíþjóð það ár lenti hljómsveitin í bílslysi og lenti Burton undir rútunni sem flutti sveitina. Um mánuði eftir að Burton lést fann Metallica nýjan bassaleikara; Jason Newsted.
Burton fann sér áhrifavalda í ýmsum tónlistarstefnum, þar á meðal klassískri tónlist, kántrí, blús og jazz. Áður en Burton gekk í Metallica var hann í hljómsveit með Mike Bordin og Jim Martin sem stofnuðu hljómsveitina Faith No More og hljómsveitinni Trauma. Lars Ulrich og James Hetfield sáu Burton spila með Trauma og heilluðust af spilamennsku hans. Þeir fluttu til San Francisco til að tryggja hann sem meðlim hljómsveitarinnar. Þeir tileinkuðu lagið To Live Is to Die Burton af plötunni ...And Justice for All.
Kristján Einar Kristjánsson
Kristján Einar Kristjánsson (fæddur 8. janúar 1989) er íslenskur kappakstursmaður sem keppti í Formúlu 3 mótaröðinni.
Go-kart
Kristján Einar fæddist í Garðabæ. Kristján hóf go-kart kappaksturs feril sinn fjórtán ára gamall.
Kristján endaði í áttunda sæti á fyrsta keppnis tímabilinu hans 2003. Árið eftir endaði hann tímabilið í fjórða sæti og 2005 kom hann annar í keppninni. Hápunktur go-kart ferils hans var 2006 með Íslandstitli í go-kart.
Breska Formúla 3 - 2008
thumb|Kristján Einar að keppa í Toyota Racing Series. thumb|Kristján Einar að keppa í Bresku Formúlu 3 árið 2008 á Spa-Francorchamps. Fyrsta heili kappakstur Kristján Einars í eins sæta kappakstri var 2008 tímabil Bresku Formula 3. Þar keppti hann með liðinu Carlin Motorsport.
2009 Evrópska F3 Opna tímabil
2009 skrifaði Kristján undir samning á síðustu mínutunni með Breska kappaksturs liðinu West-Tec, um að fá að taka þátt í 2009 tímabilinu á Evrópska F3 Opnu meistarakeppnarinnar, þar var liðsfélagi hans Christian Ebbesvik og Callum MacLeod. Kristján keppti á Dallara 306 vagni, sem gaf honum tækifæri til að keppa fyrir bæði heildarheiður og Copa bikarinn. Kristjánn komst fyrst á verðlaunapall á brautinni Donington Park.
Prufukeyrsla
thumb|Kristján Einar í prufum fyrir Atlantic meistarakeppnina. Kristján Einar hóf ferillinn sinn að prufukeyra Formúlu BMW með Carlin Motorsport yfir seinni hluta 2007 tímabilsins með það markmið í huga að komast í Formúlu BMW Bresku meistarakeppnarinnar. Þegar keppnisröðin breyttist í Formúlu BMW Evrópa var Kristjáni boðið að prufukeyra kraftmeiri bíla hjá Carlin Motorsport.
Eftir árangursríkt ár í Bresku Formúlu 3 byrjaði Kristján að skoða aðra möguleika. Hann leit þá til Bandaríkjanna og byrjaði að prufukeyra fyrir Newman Wachs Racings fyrir Atlantic meistarakeppnina. Eftir góðan árangur á Sebring brautinni fékk Kristján boð um samning fyrir 2009 tímabilið af Atlantic meistarakepnninni en þegar styrktaraðilar hættu við varð ekki úr því.
2022
Kristján Einar er enn mikill Formúlu aðdáandi, hann lýsir Formúlu 1 á Íslandi ásamt Braga Þórðarson, einnig eru þeir með podcast undir nafninu Pitturinn þar sem þeir ræða allt tengt Formúlu 1.
Dýjafjallshnjúkur
Dýjafjallshnjúkur er hæsti hnjúkur í fjallahringnum kring um Svarfaðardal og Skíðadal og jafnframt hæsta fjall á Tröllaskaga norðan Öxnadals, 1445 m hátt. Hnjúkurinn er nr. 28 á lista yfir hæstu tinda á Íslandi og er einn af þeim fáu tindum utan jökla á landinu sem ná 1400 m hæð. Dýjafjallið, sem hnjúkurinn heitir eftir, er allt fjallið sem liggur að Klængshólsdal að austan og nær yfir Kvarnárdalsöxl, Kvarnárdalshnjúk og Dýjafjallshnjúk. Það er að mestu hlaðið upp úr basaltlögum með setlögum inn á milli. Hnjúkurinn er flatur að ofan eins og margir háhnjúkar á þessum slóðum. Tiltölulega gott er að ganga á hnjúkinn en fjallgangan tekur þó drjúgan tíma. Um ýmsar leiðir er að ræða bæði úr Hörgárdal og Skíðadal en algengasta gönguleiðin er upp frá Klængshóli í Skíðadal. Þar er gengið upp hlíðina og farið inn á Klængshólsdal. Á miðjum dal er síðan haldið á fjallið sjálft upp bratta en torfærulausa hlíð. Af Dýjafjallshnjúk er mikil útsýn yfir Tröllaskaga og Eyjafjörð en einnig sést allt vestur á Strandir og austur um Þingeyjarsýslur og Ódáðahraun. Dýjafjallshnjúkur er að mestu gerður úr blágrýtislögum en á milli þeirra eru víða allþykk setlög. Bergið er 9-10 milljón ára gamalt og frá míósen tímabilinu á tertíer.
Hallormsstaður
Hallormsstaður er þéttbýliskjarni og áður kirkjustaður og prestssetur í Hallormsstaðaskógi. Þar var stofnaður hússtjórnarskóli árið 1930 en áður hafði verið þar einkarekinn kvennaskóli. Með tímanum reis upp dálítið byggð í kringum hann og starfsemi Skógræktar ríkisins og er það eina skógarþorpið á Íslandi. Á Hallormsstað bjuggu 48 manns 1. janúar 2011. Hallormsstaður tilheyrir sveitarfélaginu Múlaþingi.
Flekkublístra
Flekkublístra (fræðiheiti: Dendrocygna autumnalis) er tegund blísturgæsa.
Charlotte (Norður-Karólína)
thumb|right|250px|Charlotte í Norður-Karólínu Charlotte er stærsta borgin í Norður-Karólínu í Bandaríkjunum og 20. stærsta borg Bandaríkjanna með um 872 þúsund íbúa (2018). Á stórborgarsvæðinu búa rúmlega 2,5 milljónir manna.
Charlotte er stundum nefnd drottningarborgin (e. The Queen City) en hún var nefnd eftir þýsku prinsessunni Charlotte frá Mecklenburg-Strelitz (1744-1818) sem varð drottning Georgs 3..
Mjölvalykill
Mjölvalykill (fræðiheiti Primula firmipes) er blóm af ættkvísl lykla.
Carol Gilligan
thumb|Carol og James Gilligan Carol Gilligan (fædd 28. nóvember 1936) er bandarískur femínisti, siðfræðingur og sálfræðingur. Hún er þekktust fyrir verk sín með og á móti Lawrence Kohlberg um siðfræðileg efni. Hún er núna prófessor við New York-háskóla og gestakennari við Cambridge-háskóla. Gilligan er þekktust fyrir bók sína In a Different Voice frá árinu 1982.
Cerastium floccosum
Cerastium floccosum er jurt af hjartagrasaætt. Hún er ættuð frá Suður-Ameríku.
El Paso
thumb|right|250px|El Paso El Paso er borg í Texas í Bandaríkjunum með rúmlega 600 þúsund íbúa. Borgin er við landamæri Bandaríkjanna og Mexíkó, hinu megin við hana er mexíkóska borgin Ciudad Juárez.
Glímufélagið Ármann
Glímufélagið Ármann er reykvískt íþróttafélag, sem rekur sögu sína allt aftur til ársins 1888. Það er því í hópi elstu félagasamtaka á Íslandi.
Skipulag
Ármann er fjölgreinaíþróttafélag, en var á sínum tíma stofnað um glímuiðkun. Er sérstaklega tekið fram í lögum félagsins að því beri að standa vörð um íslensku glímuna. Í gegnum tíðina hafa Ármenningar lagt stund á velflestar íþróttagreinar, en í seinni tíð hefur áherslan einkum verið lögð á aðrar greinar en boltaíþróttir.
Skjaldarglíma Ármanns er eitthvert elsta og sögufrægasta íþróttamót landsins.
Deildir
Íþróttadeildir Ármanns eru: almenningsíþróttadeild, fimleikadeild, frjálsíþróttadeild, glímudeild, júdódeild, körfuknattleiksdeild, lyftingadeild, sunddeild, skíðadeild og taekwondodeild.
Af greinum sem félagið hefur áður keppt í mætti nefna knattspyrnu, handknattleik, kappróður og sundknattleik.
Harold Shipman
Uppeldi og ferill
Harold Frederick Shipman fæddist í Nottingham í Englandi og var annað fjögurra barna. Móðir hans, Vera, dó þegar hann var 17 ára gamall, en Shipman var mjög náinn henni. Faðir hans var flutningabílstjóri. Mæðginunum þótti mjög vænt um hvort annað og hafði dauði hennar mjög mikil áhrif á hann. Þegar hún var orðin veik, fékk hún morfín frá lækni sínum. Þegar móðir hans dó ákvað hann að fara í læknisnám. Shipman hitti konu sína þegar hann var 19 ára, þau giftust þegar hún var 17 ára.
Árið 1974 var hann byrjaður að vinna sem læknir, en var þá orðinn háður verkjalyfjum. Hann falsaði lyfseðla fyrir mikið magn lyfja, hann var neyddur til þess að fara í leyfi og fara í meðferð þegar hann var staðinn að verki af samstarfsmönnum hans árið 1975. Nokkrum árum seinna var hann aftur ráðinn sem læknir, það var lítið á hann sem vinnuþjark og hann naut trausts sjúklinga og samstarfsmanna. Hann vann í næstum tvo áratugi og hegðun hans olli aðeins minniháttar athygli hjá öðru heilbrigðisstarfsfólki.
Uppgötvun
Glæpir Shipmans voru loks uppgötvaðir eftir að hann falsaði erfðaskrá eins fórnarlambanna, Kathleen Grundy, þannig að honum var ánafnað allt. Hafði hann gefið Kathleen banvænan skammt af morfíni og lét hann jafnframt koma fram í erfðaskráin að brenna skyldi líkið. Hún var engu að síður grafin. Dóttur hennar grunaði strax að eitthvað var rangt og fór því til lögreglunnar. Líkami Grundy var grafinn upp og ransakaður. Morfín fannst í vöðvavef hennar. Þegar þetta uppgötvaðist voru ellefu önnur fórnarlömb rannsökuð. Á meðan skoðaði lögreglan skurðgerðatölvu Shipman og fann að hann hafði fært rangar færslur til að styðja við úrskurð sinn um dánarorsakir fórnarlambana.
Dómurinn
Réttarhöldin yfir Harold hófust 5. október 1999. Hann var kærður fyrir morðin á Marie West, Irene Turner, Lizzie Adams, Jean Lilley, Ivy Lomas, Muriel Grimshaw, Marie Quinn, Kathleen Wagstaff, Bianka Pomfret, Norah Nuttall, Pamela Hillier, Maureen Ward, Winifred Mellor, Joan Melia og Kathleen Grundy. Allar þessar konur dóu á milli áranna 1995 og 1998.
Þann 31. janúar 2000, eftir sex daga af deilum, komst kviðdómurinn að niðurstöðu. Hann var fundinn sekur um að hafa drepið 15 sjúklinga með banvænum skammti af morfíni og fyrir að falsa erfðaskrána hjá Kathleen Grundy. Hann var dæmdur til að afplán fimmtán lífstíðardóma og var mælt með að honum myndi ekki vera sleppt úr fangelsi. Hann fékk einnig fjögurra ára dóm fyrir að falsa erfðaskrána. Hann var einni sviptur læknisréttindunim sínum 11. febrúar, tíu dögum eftir að réttarhöldunum lauk. Shipman harðneitaði öllum ásökum á hendur sér og sagðist vera saklaus. Einnig var eiginkona hans, Primrose, í afneitun af þessum glæpum sem hann framdi.
Moskvufylki
thumb|300px|Moskvufylki innan Rússlands
Hjálmar (hljómsveit)
Hulduhljómsveitin Hjálmar var stofnuð árið 2004 í Keflavík og spilar reggítónlist með íslensku yfirbragði. Hún hefur sent frá sér fjórar breiðskífur. Þegar unnið var að fyrstu breiðskífunni var hún skipuð þeim Þorsteini Einarssyni, Guðmundi Kristni Jónssyni, Kristni Snæ Agnarssyni, Petter Winnberg og Sigurði Halldóri Guðmundssyni. Þegar kom að því að taka upp aðra breiðskífu sveitarinnar höfðu orðið nokkrar mannabreytingar. Svíarnir Nils Olof Törnqvist og Mikael Svensson höfðu gengið til liðs við sveitina en Kristinn Snær Agnarsson hætti.
Í ágúst 2006 var tilkynnt að hljómsveitin hefði hætt samstarfi. Í mars 2007 komu Hjálmar þó fram á nýjan leik og hafa haldið tónleika reglulega síðan.
Þeirra fyrsta plata, Hljóðlega af stað var tekin upp í Geimsteini, en hún vann til Íslensku tónlistarverðlaunanna árið 2004 sem besta rokkplata ársins. Ári síðar, 2005 léku þeir á færeysku tónlistarhátíðinni G! Festival.
Önnur plata sveitarinnar, Hjálmar, var hljóðrituð í félagsheimilinu á Flúðum dagana 15. til 19. ágúst 2005.
Strámaður
Strámaður er ímynduð persóna sem er sett fram í rökræðum og er látinn standa fyrir afbakaðar skoðanir andstæðinga, því það er auðveldara að svara ímyndaða strámanninum og sigra hann í rökræðum heldur en að eiga rökræður við raunverulega manneskju.
Harry Potter og Fönixreglan (kvikmynd)
Harry Potter og Fönixreglan (á ensku: Harry Potter and the Order of the Phoenix) er fimmta kvikmyndin í Harry Potter-kvikmyndaseríunni. Myndin byggist á skáldsögu eftir J. K. Rowling með sama titil.
Tenglar
ハリー・ポッターと不死鳥の騎士団
Fædros (Platon)
Fædros er samræða eftir Platon milli Sókratesar og Fædrosar.
Yfirlit yfir efni samræðunnar
Fædros verður á vegi Sókratesar þegar hann er á gangi um sveitina utan við Aþenu. Eftir að þeir hafa spjallað smá stund les Fædros upp ræðu eftir Lýsías um ástina. Lýsías hefur skrifað að drengur skuli eiga í ástarsambandi við mann sem ekki er ástfanginn af drengnum, en ekki eiga í sambandi við mann sem er ástfanginn af drengnum. Sókrates dásamar ræðuna með örlítilli kaldhæðni en flytur svo sjálfur ræðu um efnið. Fædros fellst á að ræða Sókratesar sé betri. En Sókrates fordæmir hana hins vegar, vegna þess að ástin er frá guðunum komin ólíkt því sem hann hafði haldið fram. Þá flytur Sókrates aðra ræðu um hvers vegna ástin er góð þar sem því er í raun haldið fram að ástin sé mannssálinni nauðsynleg til þess að komast aftur til himna. Fædros lofar ræðuna og spyr Sókrates hvernig skuli flytja góða ræðu. Þessu fylgir samræða milli Sókratesar og Fædrosar um hvernig sé best að semja ræður.
Tenglar
Fædros í enskri þýðingu Benjamins Jowett
Fjallaþinur
thumbnail|Barr á fjallaþini thumbnail|Fjallaþinur í [[Mount Rainier-þjóðgarðurinn|Mount Rainier-þjóðgarðinum í Washington fylki BNA]]
Fjallaþinur (fræðiheiti: Abies lasiocarpa) er norður-amerísk þintegund af þallarætt.
Lúkasarmálið
Lúkasarmálið svokallaða átti sér stað sumarið 2007 þegar hundur að nafni Lúkas hvarf nærri Akureyri. Út breiddist sú lygasaga að honum hefði verið komið fyrir í íþróttatösku og að sparkað hefði verið í töskuna þar til hundurinn drapst. Sagan breiddist hratt út og vakti reiði margra, sá grunaði var ofsóttur og hlaut morðhótanir, og minningarvökur og kertafleytingar voru haldnar. Hundurinn fannst nokkrum vikum síðar sprelllifandi við Vaðlaheiði fyrir utan Akureyri. Þetta var með stærstu fréttum landsins þetta sumarið.
Fjallaþinur
Útbreiðsla og lýsing
Fjallaþinur vex í vesturhluta Norður-Ameríku hátt til fjalla. Hann vex upp í allt að 3500 m hæð í Klettafjöllunum en niður í 500 m í Alaska. Hann þolir illa umhleypinga. Nær allt að 20-30 m hæð, en er runnavaxinn við skógarmörk. Hann er talinn með harðgerðustu tegundum erlendis, en ekki þolinn gagnvart þurrum frostnæðingi. Fjallaþinur er skuggþolinn. Krónan er mjó-keilulaga til næstum súlulaga. Greinar eru útstæðar, næstum láréttar eða lítið eitt niðursveigðar. Ungur börkur er sléttur og silfurgrár en verður að lokum grár eða grábrúnn og rifinn. Könglarnir eru sívalir og uppréttir. Barrið er mjúkt viðkomu og nýtist sem jólaskraut.
Lúkasarmálið
Atburðir
Lúkas var hreinræktaður kínverskur smáhundur af tegundinni „Chinese Crested“ sem strauk af heimil sínu í lok maí 2007. Hann var nýkominn úr geldingar aðgerð og strauk út um glugga. Hópur fólks leitaði að hundinum í nokkrar vikur og eigandinn lofaði háum fundarlaunum.